**טרה ואלי וארזינה** (באיטלקית: **Tre Valli Varesine**) הוא מרוץ אופניים חד-יומי במחוז לומברדיה, שבאיטליה. המרוץ הוא בדרג 1.Pro בסבב ה-UCI Pro Series.

שם המרוץ
--------

פירוש השם הוא "שלושה עמקים וארזניים". כלומר, שנמצאים בנפת וארזה. שלושת העמקים הם: עמק ואלקוויה (איט'), עמק ואלגאנה (אנ') ועמק ואלקרוויו (איט').

היסטוריה
--------

המרוץ נוסד בשנת 1919, אז ניצח בו פיירו בסטטי המקומי. המנצח הלא איטלקי הראשון במרוץ הגיע 38 שנים אחר כך, כשג'רמיין דרייקה הבלגי ניצח בשנת 1957.

מאז 2005, המרוץ הוא בסבב ה-1.HC. ומאז 2020, המרוץ הוא בסבב ה-1.Pro, שבעצם החליף את סבב ה-HC והוא הסבב המשני של מרוצים בעולם, אחרי UCI World Tour.

המרוץ מתאים בעיקר למטפסים ולפנצ'רים, והוא מתקיים כמה ימים לפני המונומנט ג'ירו די לומברדיה, כמו הגראן פימונטה, הג'ירו דל'אמיליה, מילאנו–טורינו ומרוצים נוספים. והמרוצים האלו בעצם מייצרים שבוע מרוצים ששיאו הוא כאמור, הג'ירו די לומברדיה.

בשנת 2021 נערך לראשונה מרוץ נשים בדרגה 1.2 במסלול של 92.4 קילומטר. ניצחה במרוץ הרוכבת הקובנית, ארלניס סיירה, מקבוצת A.R. Monex.

מסלול המרוץ
-----------

המרוץ מוזנק בדרך כלל מאחת הערים בנפת וארזה, או בנפות הסמוכות אליה. בדרום הנפה: בוסטו ארסיציו (אנ'), סארונו (אנ') ובורגומאנרו (אנ'). משם, צפונה לכיוון אגם וארזה (אנ'). לפעמים המסלול מקיף את האגם ממערב עד לעיר וארזה ולעיתים המסלול הוא ישירות לווארזה (מרחק של כ-35 ק"מ). בווארזה המסלול מורכב ממספר מסוים של הקפות בתוואי גבעי, כאשר כל הקפה היא של 12.8 קילומטר. אורכו של כל מסלול המרוץ הוא 205-195 קילומטר. לעיתים המרוץ מוזנק גם מכיוונים אחרים, כגון, לוינו (אנ') הנמצאת מצפון לווארזה, על שפת לאגו מאג'ורה, או פונטה טרזה (אנ') שבשווייץ, או מלנאטה (אנ') הנמצאת ממזרח לווארזה.

מנצחים בשנים האחרונות
---------------------

| שנה | רוכב | קבוצה |
| --- | --- | --- |
| 1997 | איטליהאיטליה רוברטו גרוסו | Ros Mary-Minotti Italia-Ideal |
| 1998 | איטליהאיטליה דווידה רבלין | קבוצת פולטי |
| 1999 | איטליהאיטליה סרג'ו ברברו | Mercatone Uno–Bianchi |
| 2000 | איטליהאיטליה מאסימו דונאטי | Vini Caldirola–Sidermec |
| 2001 | איטליהאיטליה מירקו צ'לסטינו | Saeco Macchine per Caffè |
| 2002 | איטליהאיטליה אדי ראטי | מאפי קוויק-סטפ |
| 2003 | איטליהאיטליה דנילו די לוקה | Saeco Macchine per Caffè |
| 2004 | גרמניהגרמניה פביאן וגמן | גרולשטיינר |
| 2005 | איטליהאיטליה סטפנו גרזלי | ליקוויגאס–ביאנקי |
| 2006 | איטליהאיטליה סטפנו גרזלי | ליקוויגאס |
| 2007 | איטליהאיטליה כריסטיאן מורו | טנקס |
| 2008 | איטליהאיטליה פרנצ'סקו ג'ינאני | Diquigiovanni–Androni |
| 2009 | איטליהאיטליה מאורו סנטמברוג'ו | למפרה–
NGC |
| 2010 | אירלנדאירלנד דן מרטין | גרמין–טרנסיטיונס |
| 2011 | איטליהאיטליה דווידה רבלין | Miche–Guerciotti |
| 2012 | קנדהקנדה דויד ויילו | יורופקאר |
| 2013 | קרואטיהקרואטיה קריסטיאן דוראסק | למפרה–מרידה |
| 2014 | שווייץשווייץ מיכאל אלבסיני | אוריקה גרין אדג' |
| 2015 | איטליהאיטליה וינצ'נצו ניבאלי | אסטנה |
| 2016 | איטליהאיטליה סוני קולברלי | ברדיאני–CSF |
| 2017 | צרפתצרפת אלכסנדר ז'נייה | AG2R La Mondiale |
| 2018 | לטביהלטביה טומס סקוינס | טרק-סגפרדו |
| 2019 | סלובניהסלובניה פרימוז' רוגליץ' | יומבו–ויסמה |
| 2020 |  | המרוץ לא התקיים בשל מגפת הקורונה באיטליה |
| 2021 | איטליהאיטליה אלסנדרו דה מרקי | Israel Start-Up Nation |
| 2022 | סלובניהסלובניה טאדיי פוגאצ'אר | יו. איי. אי. אמירטס |

קישורים חיצוניים
----------------

* אתר האינטרנט הרשמי של טרה ואלי וארזינה (באיטלקית)

הערות שוליים
------------

1. ↑  אתר המרוץ
2. ↑  הגדרת המרוץ נקבעה בתחילת 2020, אך באותה שנה המרוץ לא התקיים בשל מגפת הקורונה באיטליה